K O R R A L D U S

Haapsalu,					                                        05. juuni 2013 nr 363

Projekteerimistingimuste kinnitamine 
(Pargi põik 1, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Pargi põik 1 kinnistul asuva pereelamu  ümberehitusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Pargi põik 1 kinnistul asuva elamu ümberehitusprojekti projekteerimistingimused nr 27-13 (lisatud).
2.	Korraldus jõustub teatavakstegemisest.

Urmas Sukles    
Linnapea   				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         05.06.2013.a.
                                                                                                              korraldusele  nr 363

PROJEKTEERIMISTINGIMUSED NR 27-13
OLEMASOLEVA  ELAMU REMONDI-  JA ÜMBEREHITUSPROJEKTI  KOOSTAMISEKS HOONESTATUD KINNISTULE.

ASUKOHT     	       Pargi  põik 1, Haapsalu, Läänemaa 
KINNISTU     
katastritunnus:                   18301:018:0240
registriosa number:            105332/1053 
pindala:                              600m2
omanik:                              Olesja Jegoritsev

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Pargi põik 1 kinnistu kohta kehtiv detailplaneering puudub.  
1.4	 Kinnistu sihtostarve:  elamumaa.
1.5	Kinnistu üldplaneeringu järgne juhtfunktsioon: elamumaa.
1.6	Kinnistul paiknevate ehitiste loetelu ehitisregistri andmetel: elamu (reg nr 
105003015.

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasoleva elamu ümberehitamine: väliskonstruktsioonide soojustamine, katusekorruse projekteerimine eluruumideks, garaaži keldriruumiks projekteerimine ja sissepääsu sulgemine, uute sissepääsude projekteerimine jms.  
2.2	HOONESTUSALA: ei suurendata. 
2.3	HOONE KAUGUS TÄNAVAPOOLSEST KRUNDIPIIRIST: ei muudeta. 
2.4	KRUNDI LUBATAV SUURIM EHITUSALUNE PIND: olemasolev.
2.5	EHITISTE LUBATUD SUURIM KÕRGUS: hoone kõrgus võib muutuda katusekandekonstruktsioonide soojustamisel ja seoses katusekalde muutmisega. Uued sarikad projekteerida, nii et hoone räästa laiuseks jääks peale välisseinte soojustamist ca 40cm.  
2.6	KORRUSTE ARV: 1 korrus + katusekorrus. 
2.7	KATUSETÜÜP: katusekorruse projekteerimisel võib olemasoleva kelpkatuse asendada viilkatusega.
2.8	KATUSEKALLE: katusekorruse projekteerimisel võib tõsta katusekallet analoogselt naaberelamute katusekalletele.  
2.9	HARJAJOONE SUUND: paralleelne tänavaga.
2.10	KATUSEKATE: katusekatteks plekk, katusekivi, vms. 
2.11	HARJAJOON/RÄÄSTAJOON: olemasolev.  
2.12	AKNAD: olemasolevad aknad asendatakse uute akendega, katusekorrusele projekteerida sobiva proportsiooniga aknad.
2.13	VÄLISUKSED: võib projekteerida uued välisuksed. 
2.14	VÄLISVIIMISTLUS: välisseinad – värvitud puitlaudis, krohv; projekti koosseisus  esitada välisviimistluse pass. 
2.15	PIIRDED JA VÄRAVAD: projekteerida uus puit- või võrkpiire ja väravad. 
2.16	TULEOHUTUS: Tagada ehitise vastavus tuleohutusnõuetele.
2.17	Elamule võib projekteerida uue küttesüsteemi. Õhksoojuskütte tehnilised seadmed on lubatud paigaldada õuepoolsele välisseinale, või selle lähedusse.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus. 

4.	Insenertehnilised nõuded projekteerimisele
4.1	Vajadusel taotleda eriosade projekteerimiseks võrguvaldajatelt tehnilised tingimused. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.3	Projektis peavad olema selgelt välja toodud ümberehitatavad konstruktsioonid. 
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500, mitte vanem kui kaks aastat. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.